
VIRO  SPECTATISSIMO, 


JOANNI  JACOBO  BURGOYNE,  Equiti, 

STRABANAE  PRAETORI  URBANO, 

NECNON 

APUD  TYRONIENSES  ET  DONEGALENSES 

PACIS  CURATORI, 

AUCTOR. 

Tuae ,  Vir  amicissime ,  in  me  benignitatis  memor ,  grates  debi¬ 
tas ,  utinam  sane  dignae  essent ,  non  publice  persolvere  nequeo . 
Tibi  igitur ,  ^wae  efe  Febre  conscripserim,  Strabaniensibus  et  vici¬ 
nis  nuper  tam  exitiosa ,  et  presidiis,  quae ,  auspice  viro Jlebili  Mar- 
chione  Abercorniae ,  feywe  ministro ,  e/as  impetum  devicerint ,  sa- 
cra  me  volui.  Animo  gratissimo  te  prosequor ,  omnia , 

^wae  opem  polliceri  viderentur ,  simul  atque  suggesserim,  prae¬ 
bueris.  Neque  sane ,  lubens  profiteor ,  m  summum  auxi¬ 

lium  attulisses ,  ea  pestis  exitum  tam  felicem  habere  potuisset. 
Diu  vivas ,  animi  et  corporis  integer,  auraeque  tibi  prosperae  sem- 
per  faveant,  oro .  Eafe. 


Edinburgi, 
Kalendis  Augusti. 

DE 

FEBRE  PESTILENTI, 

QUiE  ANNIS  MDCCCXVII.  ET  MDCCCXVIII.  STRABAILE 

GRASSATA  EST. 


PRAEFANDA. 

Summos  medicinae  honores  ambiturus,  ideo- 
que  aliquid  de  re  medica  literis  tradere  coac¬ 
tus,  febrem  maxime  pestilentem,  quae  anno 
mdcccxvii.  in  Hibernia  eruperit,  et  ingentem 
hominum  enecuerit  multitudinem,  argumento 
selegi.  Nequaquam  omnia,  quae  hic  morbus 
complectitur,  describere  in  animo  est :  rem  sane 

tam  late  patentem  aggredi  neque  inito  consilio, 
nec  angustiis,  quae  opuscula  hujusmodi  conti¬ 
nere  solent,  convenit.  Siquidem  mihimet  con¬ 
tigit,  inter  medicinam  Strabanae  faciendam, 
febre  ista  pestilente  implicitos  curare,  quae  id 
oppidum  et  agros  vicinos  strage  crudeli  populata 
sit ;  quaeque  memoria  dignissima  huc  attinentia 
scriptis  mandare  statui.  Eoque  potius  hoc  ag¬ 
gredi  argumentum  visum  est,  quod,  noxis  loci 
propriis  alentibus,  haec  febris  haud  minus  Stra¬ 
banae  quam  alicubi  Hiberniae  saeviit.  Ibi  me¬ 
dicus  ad  valetudinarium  constitutus,  et  nosoco¬ 
mio  febrientibus  accipiendis  tunc  accommoda¬ 
to,  una  cum  fratre  praepositus,  quam  plurimos 
hac  peste  correptos  indies  conspexi ;  nec  ullus 
dubito,  quin  ratio  medendi,  arcendi  et  praeca¬ 
vendi  permultum  lucis  cito  acciperet,  si,  ubi¬ 
cunque  pestilentia  grassetur,  medici  ejus  signa, 
eventus,  et  causas  acriter  notatas,  et  remedia 
auxiliaque,  quorum  ope  miseris  succurrerint, 
fideliter  describerent  \  variis  enim  curationibus 
et  exitibus  invicem  collatis,  quid  opem,  quid 
perniciem  sit  laturum,  quid  inutile  sit  haben¬ 
dum,  ex  facili  pateret. 

Strabana,  oppidum  in  agro  Tyroniensi,  apud 
Hibernos,  ripis  fluvii  Mourne  adjacet.  Ex  una 
potissimum  longissima  platea  constat,  ubique 
pari  fere  intervallo  fluvio  distante,  cum  qua  com¬ 
plura  angiporta  committuntur,  ubi  pauperes  ha¬ 
bitant.  Pars  major  hujus  oppidi  fluvio  super¬ 
eminet,  altera  planitiem  occupat,  quae  ideo 
hyeme  diluvio  obruitur,  fluvio  non  raro  ex  im¬ 
proviso  exaestuante  ;  hunc  vero  nosse  juvat  e 
pluribus  rivulis  coeuntibus  fieri,  quos  fontes 
amplissimis  Tyroniensibus  et  Donegalianis  mon¬ 
tibus  enati  progignunt.  Quatuor  circiter  ho¬ 
minum  millia  idem  accolunt  ;  quorum  pluri¬ 
mi  sunt  opifices.  Agri  circumjecti  septentrio¬ 
nales,  meridionales  et  occidentales,  per  ple¬ 
raque  millia  passuum,  vicis  praediisque  probe 
excultis  exornantur,  ingentique  scatent  mul¬ 
titudine  agricolarum,  textorum  et  aliorum  ar¬ 
tificum.  Orientem  versus,  et  proxime  oppi¬ 
dum,  eminent  montes,  qui  plurima  passuum 
millia  patent  \  sterilesque,  nec  arari,  nec  fru¬ 
ges  edere  possunt,  vallibus  angustis  interjec¬ 
tis  hic  illic  equidem  exceptis.  Hinc  effici¬ 
tur,  ut  populus,  qui  ea  loca  incolit,  nequa- 

quam  terra  ibi  natis  ali  queat ;  ideoque  pars 
ejus  major  se  panno  linteo  texendo,  non  agris 
colendis,  dedat.  Quo  ignem  sibi  adsciscat, 
carbonis  effossi  egenus,  fomite  isto  muscoso 
agris  uliginosis  genito  utitur,  cujus  montes 
vicini  uberrimi  sunt. 

Anno  mdcccxvi10  imbres  creberrimi  per  aes¬ 
tatem  et  autumnum  eo  Cereri  obstiterunt,  ut 
messis  tardissima  prodierit ;  frumentumque  vi¬ 
tiosum  et  aequo  parcius  ubique  fere  Britannia- 
rum  fuerit.  Solana  tuberosa ,  eadem  de  causa, 
quibus  potissimum  vulgus  Hibernicum  vescitur, 
defecerunt  \  nec  superfuit  satis  materiae  ad  ig¬ 
nem  idoneae.  Inter  haec,  ex  improviso,  peco- 

/ 

ra  et  panni  lintei,  opes  Hibernorum  praecipuae, 
vili  venire  coeperunt  \  et  bello,  quod  tamdiu 
exarserat,  finito,  insignis  multitudo  nautarum 
et  militum  exauctorata  est :  unde  opifices  om¬ 
nigeni  aut  stipendiis  omnino  caruerint,  aut  cer¬ 
te  tantulis  perfruiti  sint,  ut  pene  inedia  perie¬ 
rint. 

Ubi  hyems  tandem  accesserit,  permulti  pau¬ 
perum,  praesertim  monticolae,  sedibus  relictis, 
ad  oppidum,  fame  et  frigore  coacti,  confuge- 

runt.  Stipendiis  frustra  quaesitis,  mendici  sunt 
facti ;  et  paulo  postea  oppidum  adeo  iis  refertum 
fuit,  ut  stips  perexigua  unicuique  data  nequa¬ 
quam  suppetierit.  Quidam  inedia  dira  pressi  spi¬ 
ritum  extremum  miserrimi  efflarunt,  et  com¬ 
plures,  procul  dubio,  succubuissent,  nisi  oppi¬ 
dani  benevoli  officinam  publicam  constituissent, 
amplius  mille  hominibus  jusculo  quotidie  alen¬ 
dis  accommodatam. 

Ea  genera  valetudinis  adversae,  quae  hyeme 
et  vere  pauperes  invaderent,  nimis  luculenter 
edocuere,  eos  victu  cum  justo  parciori,  tum 
etiam  insalubri  et  minus  opimo  usos  esse.  Quam- 
plurimi  imbecilli  contabuere  ;  deinde  aqua  in- 
tercute  intumuere  ;  quibus  aerumnis  non  raro 
intestini  malum,  dysenteriae  consimile,  accessit. 
Valetudo  ista  adversa  neutri  pepercit  sexui ;  at 
viros  prae  mulieribus  et  pueris  implicuit ;  imo 
vero  eo  usque  saeviit,  ut  a  mense  Junio  ad 
Septembrem  fere  ducenti  aegri  me  publicum 
medicum  opem  petierint.  Plerique  horum,  al¬ 
vo  medicamentis  solicitata,  urinaeque  moventi¬ 
bus  et  roborantibus  datis,  ex  facili  revaluerunt: 
Oleo  ricini  communis  crebrius  ingesto,  et  opio 

vesperi  dato,  signa  dysenteriae  cesserunt.  Sa¬ 
nati  autem  haud  raro  in  morbum  reciderunt, 
victus  nimirum  salubris  et  satis  alituri  inopes  : 
unde  non  pauci  mortui  sunt,  et  praecipue  ii, 
qui  procul  ab  oppido  habitaverint. 

Dum  hi  morbi  adultos  enecarent,  variola 
longe  diriorem  stragem  infantibus  intulit,  quae 
compluribus  annis  jam  loca  excultiora  vastare 
cessaverit,  eo  quod  divites,  vaccinia  arte  induc¬ 
ta,  eam  fugaverant,  et  perpauci  tabum  pestilens, 
quod  alteram  gignit,  inseverunt.  Monticolae 
sane,  genus  hominum  opum  egenum,  ideoque 
minus  futuri  providum,  parum  adhuc  vaccinia 
usi  fuerant.  V ere  eos  infantes  adorta  est,  quo¬ 
rum  parentes  inedia  coacti  domos  reliquerint : 
quocunque  enim  pervenerint,  secum  tenellos 
portarunt;  unde  contages  quam  latissime  patuit. 

Mensibus  Aprili,  Maio  et  Junio,  pauci  ex 
oppidanis  hic  illic  febricitarunt.  Hi  tempestive 
ad  conclave  publicum  advecti  sunt ;  crebro  loti 
squalore  expurgati  sunt ;  stramen  cui  incubue¬ 
rint  saepius  novatum  est,  sublato  semper  proti¬ 
nus  exusto.  Domi  febrientium  relictae  et  va¬ 
cuae  calce  viva  elotae,  quo  deleretur  tabum  pes- 

tilens  :  quibus  sedulo  servatis  et  exactis,  febris 
non  ante  mensem  Julium  vehementer  ardere 
incepit.  Tum  equidem,  aedibus  amplissimis 
unis  mendicis  refertis,  pestilentia  quosdam  ibi 
habitantes  adorta  est  :  quo  factum  est,  ut  febre 
perquam  increscente,  valetudinarium  omnibus 
correptis  accipiendis  et  rite  curandis  impar  ex- 
titerit ;  et  Augusti  circiter  dimidia  parte  elapsa, 
eo  ventum,  ut  amplius  centum,  ex  omnibus  or¬ 
dinibus,  graviter  febricitaverint. 

Febrem  jam  ineuntem  languor  animorum  et 
artuum,  nausea,  os  ingrato  sapore  exasperatum, 
et  membra  omnia  leviter  horrentia  praedica¬ 
runt.  Doluere  simul  dorsum,  artus,  et  quadam 
ex  parte  caput,  praesertim  circa  frontem  et 
tempora.  Arteriae  inter  haec  crebrius  et  lan¬ 
guidius  saluere.  Paulo  postea,  summa  cutis 
ultra  modum  incaluit,  arteriaeque  motae  sunt 
validius  et  durius  ;  lingua  simul  candente  et 
sordida,  capitis  dolore  increscente,  sitique  tor¬ 
quente.  Haec  signa  plerisque  parum  mutata 
per  totum  febris  decursum  perstitere  :  arteriae 
fere  eo  concitatae  sunt,  ut  pene  continenter 
centies,  aut  centies  et  vicies  intra  partem  ho- 

rae  Lxmam  micuerint.  Demum  pars  media  lin¬ 
guae  sorde  fusca  foedata  aruit,  marginibus  ejus 
albidis  et  humidis.  Die  circiter  octavo  aut  de¬ 
cimo,  aegri  aliquantum  delirare  coeperunt ;  nec 
mens  prius  redintegrata  est,  quam  febris  con¬ 
quieverit,  certe  ve  inclinata  fuerit ;  id  quod  die 
fere  duodecimo  aut  decimo  quinto  evenit. 

Quibusdam  vehementius  implicitis,  febris  in¬ 
citata  e  capitis  dolore  quaesitissimo,  delirio, 
vultu  ruberrimo,  et  oculis  rutilis,  incepit.  Duo 
tresve  horum  febrientium  maturius,  nimirum, 
die  octavo  aut  decimo,  succubuere.  Dira  ma¬ 
lorum  caterva  fatum  antecessit :  pupillae  immo¬ 
tae  luci  oblatae  patuere ;  devorandi  facultas 
pene  deleta  est ;  miseri  aegerrime  anhelarunt ; 
vultus  livere  coepit ;  arteriae  potius  tremuere, 
quam  digitis  impositis  subsiluere;  motuque  tam 
imbecillo  et  celeri,  ut  vices  numerare  vix  licue¬ 
rit.  Urina  et  stercus,  solutis  fibris  motricibus, 
animi  injussu  profluxere :  cutis  sudore  gelido 
maduit ;  et  mors  tantas  aerumnas  sustulit.  Hae 
notae  terrentes  perpaucos  invasere,  quibus  fe¬ 
bris  iniens  non  incitatissima  exarserat ;  his  quo¬ 
que  eventus  pariter  leth alis.  Longe  pluribus 

eorum,  qui  graviter  febricitarunt,  delirium  prin¬ 
cipio  ferox,  id  est,  arteriis  cerebri  concitatis  sti¬ 
patum,  sensim  in  id  mitius  abiit,  cui  miseri  stu¬ 
pere,  et  eloquendi  impotentes  mussitare,  aut  mur¬ 
mura  voce  languida  edere  consuerunt.  Modo 
*  '/ 

arteriae  centies  et  quadragies,  quaque  Lxraa  ho¬ 
rae  parte  digitum  admotum  pulsarunt,  simulque 
admodum  exiliter.  Ardor  cutis  paulatim  nunc 
decrevit ;  quae  tamen  adhuc  inaruit.  Sordes 
atra  linguam  et  dentes  inquinare  coepit.  Qui¬ 
bus  vero  fatum  jam  institerit,  et  febris  pessima 
saevierit,  ii  supini  et  sopiti  cubuerunt,  nec  se  in 
lecto  convertere  potuere  ;  et  obsurdescere  so¬ 
liti  sunt :  tendines  manui  impositae  subsiluere  ; 
nec  raro  infelices  stragulorum  fimbrias  didux¬ 
ere,  et  brachia  manusque  assidue  jactarunt. 
Paulo  ante  mortem  stupor  altus  supervenit ;  aut 
febre  ad  finem  properante,  et  sensim  iis,  qui 
tandem  revaluerint,  abire  solitus  est  ;  quibus 
simul  motus  arteriarum  tardiores  et  fortiores 
facti  sunt ;  distentionesque  et  tremores  evanu¬ 
ere  :  sordes,  quae  dentes  et  linguam  obfuscave- 
rat,  demum  evoluta  est :  rediitque  mingendi  et 

dejiciendi,  aut  stercus  et  urinam  retinendi,  pro¬ 
ut  animus  jusserit,  facultas. 

Alvus,  ineunte  febre,  pigerrima  fuit,  et  quam- 
diu  febris  permanserit,  crebro  medicamenta  de¬ 
jectioni  moliendae  accommodata  desideravit. 
Paucis  equidem  febrientium  soluta  sua  sponte 
ab  initio  ad  finem  usque  fluxit.  Dejectiones 
corruptae  pessimae  oleverunt,  atrae  et  liquidae. 
Nonnullos  tormina,  cupiditas  dejiciendi  assidua, 
et  dolor  circa  imum  intestinum  cruciarunt, 
descendente  stercore  perexiguo,  cruento,  aut 
pituita  misto :  quae  mala  febrem  nunquam  non 
aluere  et  produxere.  Aliis,  ubi  febris  jam  diu¬ 
tius  traxerit,  venter  tensus  intumuit,  et  manu 
premente  doluit :  alvus  iisdem  tardissima  non 
nisi  durum,  parcum  et  nigrum  excrevit,  medi¬ 
camentis  quoque  valentissimis  huc  saepe  neces¬ 
sariis.  Ubi  ad  extrema  perventum  esset,  haud 
raro  singultus  accessit ;  longe  frequentius,  non 
semper,  mortis  ipsius  praenuncius  ;  nunquam 
non  summi  discriminis  index,  Perraro  cutis 
maculis  coeruleis  livuit ;  quae  etiam  interdum, 
aliis  signis  metum  non  praedicantibus,  extite- 
runt.  Junioribus  quibusdam,  febre  inter  prin- 

eipia  exardente,  cutis  hic  illic  inaequaliter  eru¬ 
buit  ;  nec  ante  deflorescere  incepit,  quam  ardor 
tepore  sani  proprio  mutatus  fuerit. 

Febris  notas  jam  propositas  sibi  praetulit,  per 
totam  fere  aestatem,  et  primum  autumnum.  At 
hyeme  appropinquante,  deteriores  evenere,  et 
pulmo  actionem  abnormem  permultis  subiit. 
Signa  sanguinis  illuc  impetu  graviori  delati 
prodiere  ;  hunc  mole  majori  gravatum,  imo  e- 
tiam  subinde  inflammatum,  tussis  crebrior  et  ve¬ 
hemens,  sputi  cruenti  saepe  genitrix,  dolor  pec¬ 
toris  et  difficultas  spirandi,  denunciarunt.  Febre 
progrediente,  haec  mala  fere  sensim  decrevere, 
vel  desiere ;  interdum  contra,  non  prius,  quam 
febris  pene  hominem  reliquerat,  ingruerunt. 
Ex  quo  ea  signa  primo  apparuerint,  omnes  fere, 
qui  succubuerint,  eorundem  impetu  potius  quam 
febre  absumpti  sunt  ;  certeve  hoc  proferre  li¬ 
cet  de  febrientibus  in  valetudinarium  acceptis. 
Febris  lenior,  sudore,  alvo  sua  sponte  profusa, 
aut  cursu  sanguinis  e  naribus  soluta  est :  gra¬ 
vior  et  periculosior  ad  salutem  passu  tardissi¬ 
mo  spectavit ;  per  duos  vel  tres  dies,  vix  in  me¬ 
lius  inclinari  percepta  est.  Haud  raro  aegri, 

sanitate  pene  recepta,  in  eam  reciderunt,  vel 
quod  maturius  cubili  relicto  se  vitae  negotiis 
commiserint,  vel  quod  victu  lautiori  e  carnibus 
confecto,  aliisve  incitamentis  se  justo  citius  re¬ 
pleverint  et  perturbaverint. 

Longe  plures  ex  omnibus,  qui  febricitaverint, 
mulieres  fuerunt.  In  valetudinario,  cui  medicus 
praepositus  fui,  foeminae  et  viri,  quoad  nume¬ 
rum,  eandem  inter  se  rationem  habuere,  quam 
numeri  2  et  1  ;  eandem  rationem  observavi,  a- 
pud  reliquos,  quos  curaverim.  Pueri,  quam 
adolescentes,  hi  quam  adulti  et  senes,  conta¬ 
gem  facilius  acceperunt.  Lege  certa  statuere 
non  potui,  quae  aetas,  uter  sexuum,  quaeve  in¬ 
doles  eventum  lethalem  potissimum  habuerit, 
aut  intulerit ;  curandi  enim  ratio,  et  alia  bene 

i 

multa  extrinseca,  eventum  insigniter  moderata 
sunt  et  rexerunt.  Pauciores  ex  pauperibus, 
quam  divitibus  et  excultis  mortui  sunt ;  juvenes 
etiam  saepius  quam  senio  confecti  ad  salutem 
rediere. 

Pauperes  contagi  febris  genitrici  accipiendae 
aptissimi  facti  sunt ;  quippe  quos  aerumnae  a- 
cerbissimae  hyeme  praegressa,  nempe  inedia,  fri- 

gus  et  squalor  admodum  labefecerint  et  infir¬ 
maverint.  Nemini  equidem,  cui  progressum 
hujus  febris  videre  contigerit,  in  mentem  venire 
potest,  eandem  pestilentem  non  esse.  Si  pater- 
familias,  aut  mater,  aut  quivis  e  multis  easdem 
aedes  accolentibus  febricitaverit,  eo  subducto, 
et  in  valetudinarium  advecto,  febris  reliquos 
non  adoriri  consuevit ;  hi  autem  exinde  aegro- 
tarunt,  si  id  non  fieri  licuerit.  Hoc  praecipue 
notavi,  apud  eos  agricolas,  qui  praeter  conjuges 
et  natos,  multos  artifices,  textores,  &c.,  domi 
aluerint.  Quanquam  inedia,  frigus,  aliaeque 
causae,  quas  retuli,  non  hos  oppresserint,  causa 
tamen  excitante,  nimirum  contage,  admota,  ne¬ 
quaquam  mirandum  est,  quod  omnes  iisdem 
tectis  subjecti  febre  correpti  fuerint.  Non  enim 
fieri  potuit,  ut  vel  divites,  validi,  et  fortes  peni¬ 
tus  febrientibus  disjungerentur:  omnes  igitur, 
nobiles  et  vulgus,  adolescentes  et  senes,  plus 
minusve  huic  noxae  pessimae  objecti  sunt ;  ob- 
jectique  in  febrem  incidere. 

Cursus  celerrimus,  quo  haec  febris  pestilens 
Hiberniam  peragravit,  ad  contagem  vestibus 
mendicorum  haerentem  praecipue  referendus 

esse  videtur :  pannus  enim  laneus,  et  omnige¬ 
nae  res  molles,  spongiosae  et  leves  eandem  for¬ 
titer  sibi  attrahunt.  Huc  accedit,  quod  apud 
Hibernos,  populum  hospitum  et  benignum, 
mendici  vagi,  quocunque  perveniant,  sub  tec¬ 
tis  accipi,  et  pernoctare  soleant ;  quantoque  ma¬ 
gis  pauperie,  fame,  et  adversa  valetudine  oppri¬ 
mantur,  tanto  plus  amicitiae  et  benignitatis  ex¬ 
periuntur.  Iisdem  juxta  focum  culinae,  con¬ 
clavis  omnium  commodissimi,  apud  domus  agri¬ 
colarum,  dormire  licet :  stramen  purum  et  re¬ 
cens  iis  cubili  suppeditatur  ;  at  propriis  stragu¬ 
lis  laneis  se  cooperiunt :  quisque  enim  mendico¬ 
rum  vagantium,  iter  facturus,  secum  stragulum 
volutum  portat,  quo  noctu  se  obducat.  Si  hoc 
igitur  contage  inquinetur,  pestilentiam,  ubicun¬ 
que  evolvatur,  dispergat,  necesse  est.  Hyeme 
et  vere  plerique  pauperum  ad  oppidum  con¬ 
fluxere,  opem  collata  publica  pecunia  et  victu 
paratam  quaesituri.  Ubi  febris  maximum  im¬ 
petum  attigerit,  urbani  divites  hoc  genus  auxilii 
subducere  coeperant :  messe  enim  jam  appro¬ 
pinquante,  idem  minus  necessarium  duxerunt. 
Hinc  factum  est  complures  febrientium,  jam  sa- 

nitate  reduce,  imbecillos  aut  alios,  qui  iis  con¬ 
vixerant,  iisdem  tabernis  inclusos,  oppido  relic¬ 
to,  agros  permeare  coactos  esse,  quo  victum, 

w*  *f  *  » 

precibus  aut  aliunde,  adipiscerentur,  neve  fame 

j  4 

et  valetudine  adversa  perirent. 

Aliquando  febrientes,  fato  ipso  instanti,  spe¬ 
que  prorsus  abjecta,  inopinato  erepti  valetudi¬ 
nem  secundam  receperunt.  Alii  contra,  qui 
initio  leviter  febricitaverant,  visceribus  nimirum 
integris,  quibusque  dies  complures  nulla  signa 
exitiosa  acciderant,  febre  derepente  in  pejus 
conversa,  et  viribus  lapsis,  celeriter  demum 
abrepti  sunt.  Illi  praesertim  in  praecipiti  ver¬ 
sari  consueverunt,  quibus  vires  inter  principia 
conciderint ;  quive  jam  ineunte  febre  delirave¬ 
rint,  aut  obstupuerint ;  quibusve  lumen  oculi, 
sonum  aures  aegerrime  pertulerint ;  aut  mem¬ 
brana  oculi  adnata  plus  aequo  erubuerit,  vel 
nitorem  et  pallorem  insolitos  exhibuerit.  Mors 
etiam  iis  in  propinquo  fuit,  qui  aliquanto  ocyus 
surdi  sint  facti ;  aut  irritabiles  membra  saepe 
inaequaliter  jactaverint,  lecto  exeundi  assidue 
cupidi.  Quum  febris  jam  diutius  traxerit,  pe¬ 
rituros  fere  comperi,  quos  crebra  suspiria,  et 

spiritus  aequo  citior  et  difficilior  oppresserint ; 
quibusve  sorde  jam  relata  dentes  et  lingua  ni- 
gricaverint,  vultusque  simul  luridus  intumuerit. 
Haec  quoque,  febre  jam  provecta,  fatum  haud 
procul  abesse  denunciarunt :  manus  et  lingua 
trementes  ;  tendines  manui  impositae  subsilire 
percepti  ;  fimbriae  stragulorum  digitis  admotis 
diductae  ;  brachia  et  crura  huc  illuc  continenter 
jactata  et  dispersa ;  palpebrae  non  inter  dor¬ 
miendum  invicem  commissae,  sed  oculi  patuli : 
quinetiam,  singultus,  venter  intentior,  et  manu 
premente  dolens  ;  motus  arteriarum  inaequales; 
stupor,  urina  et  stercus  animo  nesciente  nec 
imperante  excreta.  Quod  si  huc  accesserint 
artus  frigidi,  sudores  gelidi,  nec  ubique  aequa¬ 
les,  cordis  et  arteriarum  motus  exilissimi,  et  spi¬ 
ritus  imparibus  intervallis  acceptus  et  emissus, 
jam  nunc  infelices  animam  extremam  ducturos 
fuisse  reperi. 

Incipiente  febre,  si  nausea,  os  ingrato  sapore 
offensum,  aliaeque  notae  ventriculi  turbam  in¬ 
signem  ostenderint,  vomitum  medicamento  cie- 
vi ;  nisi  profecto  vetuerint  notae  cerebri  pul- 
monisve  incitati  aut  congesti.  Vomitu  finito, 

alvum  purgavi.  Intestino  demum  vacuefacto, 
aqua  frigida  ita  febrienti  affusa  est,  ut  Curulius 
perceleber  praecepit.  Quoties  vero  aegri  id 
genus  remedii  non  sustinerent,  veluti  acerbum 
et  novum,  summam  cutem  aqua  frigida  lavari 
jussi,  si  quando  praeter  naturam  valde  incalue¬ 
rit.  Quod  si,  ingravescente  et  inveterascente 
febre,  cutis  minus  exarserit,  aqua  tepida  in 
hunc  finem  uti  solitus  sum,  et  per  totum  pro¬ 
gressum  febris  eandem  adhibui  :  quae  aegris 
jucunditatem  et  solatium  insigniter  conciliavit. 
Subinde  copias  ingessi  perexiguas  vini  tartratis 

i 

antimonii ,  aquae  acetatis  ammoniae ,  aut  citratis 
potassae  vel  sodae ,  per  dies  paucos  post  febris 
accessionem  ;  quo  cutis  leni  maderet  sudore  : 
si  vero  nauseam  haec  moverint,  statim  praeter¬ 
misi.  Qui  leviter  febricitaverint,  iis  nulla  dedi 
medicamenta,  nisi  quae  dejectionem  moliren¬ 
tur  ;  haec  remedia  sane,  a  febre  instante  ad 
finem  usque,  utiliter  ministravi :  nec  unquam 
sivi,  ut  alvus  non  semel  ad  minimum  quotidie 
descendat. 

Dolore  capitis  admodum  saeviente,  linteis 
impositis  aqua  frigida  madefietis  caput  frigefa- 

i 

cere  admodum  profuit.  Sin  minus,  emplastrum 
e  meloe  vesicatorio  fronti  admotum  dolorem 
sustulit.  Si  porro  vasa  capitis  praeter  modum 
turgerent,  hirudines  quoque  temporibus  admo¬ 
vi.  Si  quando  nausea  et  vomitus  invaserint, 
medicamento  e  carbonate  sodae  et  acido  citrico 
confecto,  et  inter  effervescendum  accepto,  ces¬ 
serunt.  Hoc  remedium  quoque  interdum  sin¬ 
gultum  consopivit ;  at  saepius  hoc  signum  mo¬ 
lestum  nec  eo  medicamento,  neque  tinctura 
opii ,  aethere  sulpkurico ,  camphora  datis,  neque 
emplastro  meloes  circa  ventriculum  imposito, 
quae  omnia  ad  singultum  leniendum  expertus 
fuerim,  abiit.  Alvi  fluxus,  qui  febre  ineunte 
oppresserit,  pulveri  rhei  palmati ,  vel  oleo  ricini 
cedere  solitus  est ;  sed  hoc  malum,  ubi  circa 
finem  advenerit,  longe  deterius  remedia  astrin¬ 
gendi  potentissima  desideravit ;  qualia  sunt,  tinc¬ 
tura  hino  tincturae  opii  adjecta ,  vel  potio  carbo - 
natis  calcis  opio  juncta  :  haec  post  singulas  dejec¬ 
tiones  liquidas  ingesta  sunt.  Vesperi  deinde 
liquor  muJcens  opio  imbutus  per  alvum  infu¬ 
sus  est.  Si  quando  autem  alvus  pessima  et  gra- 

veolens  descenderit,  prius  medicamento  solvi 
consuevit,  quam  ista  astringentia  data  fuerint. 

Quos  signa  dysenteriae  vexaverint,  eos  expe¬ 
dierunt  oleum  ricini ,  et  opium  vesperi  sumpta. 
Hoc  quoque  ad  tormina  et  ani  dolorem  miti¬ 
ganda  per  alvum  injectum  est ;  ita  enim  prae¬ 
ceptum  haec  mala  melius  fugavit,  nec  delirium 
intulit. 

Si  venter  spiritu  intumuerit,  alvo  expurgata 
detumescere  consuevit.  Quod  si  manu  premente 
d oluerit,  eum  oleo  terebinthinae  fricari  jussi  : 
deinde  hoc  oleum  oleo  ricini  mistum,  ad  alvum 
solvendam  ingessi,  unde  multum  levaminis  se¬ 
cutum  est. 

Perpaucis,  quibus  maculae  caeruleae  summam 
cutem  vitiaverint,  succum  citri  medicae ,  et  ce- 
revisias  manu  libera  concessi.  Febre  inveteras¬ 
cente,  ubi  scilicet  cor  et  arteriae  conciderint, 
languideque  et  crebrius  saluerint,  et  delirium 
oppresserit,  comptiora,  aut  concreta  aut  liquida, 
eo  data  est,  ut  quinque  grana  secunda  qua¬ 
que  hora  vorarentur  ;  huic  vinum  accessit ;  cu¬ 
jus  raro  quivis  febrientium  amplius  uncias  octo 
intra  horas  xxiv.  ingurgitaverit.  Pauci  equi- 

dem  ejusdem  sueti  majorem  modum  sumpse¬ 
runt.  Apud  valetudinaria,  saepe  cerevisia  vini 
vice  satis  bene  perfuncta  est ;  duae  ejus  librae 
quotidie  cuique  adulto  concessae  sunt. 

Si  cui  graviter  febrienti  demum  stupor,  artus 
frigidi,  motus  arteriarum  imbecillus  acciderint, 
summam  cutem  inter  scapulas,  caput,  aut  crura 
emplastro  e  meloe  exulceravi ;  vino  simul,  aleo - 
hole  diluto ,  aethere  sulphurico  et  aliis  incitando 
idoneis  largius  ministratis. 

Tussis  et  dolor  pectoris,  quae  hyeme  valde 
torserant,  (quoties  ineunti  febri  contigerint,) 
parti  dolenti  emplastro  meloes  irritatae,  medi¬ 
camentis  sputi  moventibus,  et  sanguini  subinde 
parce  detracto,  cesserunt.  Haec  mala  pulmo¬ 
nis  non  fere  mortem  attulere,  nisi  iis,  quos  jam 
senium  contriverit,  et  febris  diutius  vexaverit. 

De  acido  muriatico  nitricove  in  sublime  lato 
quo  contages  deleretur,  pauca  habeo,  quae  di¬ 
cam.  Utrumque  magis  irritando  et  tussi  cien¬ 
da  nocuisse,  quam  pestilentia  debellanda  juvis¬ 
se  videbatur. 


Sequitur  ut  brevi  sermone  enarrem,  quibus 

artibus  legibusque  institutis  et  servatis  oppidani 
et  vicini  usi  fuerint,  quo  aegris  succurrerent, 
et  vim  contagis  lethalem  debellarent,  aut  ex- 
tinguerent.  Triennio  circiter  abhinc,  Praesides 
aedium  publicarum,  quas  vernacule  cc  Dispen- 
sary”  nominamus,  perspecta  febre  pestilenti 
tunc  temporis  exitiosa,  conclave  exiguum  fe¬ 
brientibus  accipiendis  accommodatum  extrux- 
erunt.  Dum  istud  conclave  omnium  febre  ae¬ 
grotantium  capax  esset,  pestilentia  passu  tardo 
processit ;  simul  atque  vero,  lectis  omnibus  re¬ 
pletis,  pluribus  huc  confugere  non  liceret,  pro¬ 
tinus  febris  tam  immanis  saevire  coepit,  ut  po¬ 
pulum  universum  perterruerit.  Oppidani  et 
vicini  pecuniam  contulerunt  ad  valetudinarium 
constituendum,  quo  febre  correpti  adirent ;  ae¬ 
rario  publico  aliquid  operae  eodem  collocante. 
Curia,  ubi  trimestria  curatorum  pacis  comitia 
haberi  solent,  magistratu  permittente,  (conclave 
scilicet  spatiosum,)  in  valetudinarium  conversa 
est ;  et  die  ximo  ante  kalendas  Septembris  ae¬ 
gri  eandem  inire  inceperunt.  Ab  eo  tempore 
usque  ad  kalendas  Februarias  tricenti  et  nona¬ 
ginta  accepti  fuerant,  quorum  tredecim  mortui 

sunt :  tricenti  sexaginta  et  quinque  ad  sanita¬ 
tem  reducti  abiere  ;  et  duodecim  tunc  tempo¬ 
ris  manserunt.  Domi,  quas  aegri  reliquerant, 
aere  publico  in  eum  finem  praebito,  calce  de¬ 
albatae  sunt.  Stragula  lota,  et  stramen,  quo 
lecto  usi  fuerint,  exustum  ;  novo  et  puriori 
concesso.  Vestes  aegrorum,  simul  atque  vale¬ 
tudinarium  petiissent,  ablutae  sunt,  quas  mun¬ 
das  et  squalore  penitus  expurgatas  abituri  ite¬ 
rum  sibi  induerunt.  Imo  vero  sumptibus  pub¬ 
licis  indusium  pauperrimis  et  pene  nudis  datum 
est. 

Novembre  ineunte,  vir  nobilis  Marchio  Aber- 
corn  nuper  defunctus,  cujus  erant  hoc  oppidum 
et  magna  pars  agrorum  vicinorum,  vi  crudeli 
pestilentiae  cognita,  suis  imperavit,  stationes  me¬ 
dicas  hic  illic  per  ejus  praedia  et  vicos  consti¬ 
tuerent,  ubi  vulgus  opem  et  medicamina  sibi 
adipisceretur.  Agri  in  partes  diducti  sunt, 
quarum  unicuique  magistrum  praeposuit,  qui 
tabernas  et  domos  introspiceret,  spurcitie  ex¬ 
purgaret,  et,  ubicunque  febris  eruperit,  eas  ae¬ 
des  calce  viva  collueret:  ista  omnia,  sua  pecu¬ 
nia  collata,  hic  vir  nobilissimus  fieri  jussit.  Ef- 

fecit  ut  tabulae  excusae  per  vulgus  dispergeren¬ 
tur,  quae  optima  tradiderint  praecepta  et  leges, 
de  febre  arcenda  et  curanda  :  et  duo  ex  agrico¬ 
lis  spectatissimis,  cuique  vicorum  praepositi, 
haec  omnia  rite  fieri  et  servari  curarunt.  Eo¬ 
rum,  quos  antea  retuli,  erat  numerum  singulos 
vicos  accolentium  statuere ;  et  cognoscere,  at¬ 
que  notare,  quot  a  pestilentiae  ortu  febricitave¬ 
rint,  quotve  succubuerint.  Tabulae  hujusmo¬ 
di  summa  accuratione  confectae  sunt  :  iisque 
perlectis,  patet  nullubi  febrem  istam  stragem 
diriorem  aut  crebriorem  intulisse.  Intra  sex 
menses  tertia  fere  pars  populi  eos  agros  inco¬ 
lentis  aegrotaverat.  Pars  decima  omnium,  qui 
in  febrem  inciderint,  ampliusve,  antea  perierat 
quam  mense  Novembre  stationes  jam  dictae 
instituta  fuerint.  Ab  iis  temporibus  usque 
ad  kalendas  Februarias,  febris  eo  in  melius 
conversa  est,  ut  tanto  pauciores  demum  febrie- 
rint,  quanto  numerus  1  minor  est  2.  Febris 
simul  non  magis  exitiosa  quam  apud  oppidanos 
ejusdem  ordinis  facta  est.  Tabulas  adjeci,  unde 
ediscatur  quot  homines  accoluerint,  quot  die 
xii.  Novembris  febre  correpti  fuerint,  quot  prius 


/ 


DISPUTATIO  MEDICA 

laborassent,  quot  mortui  fuissent,  in  unoquoque 
praediorum.  Alias  addidi,  quae  doceant  nume¬ 
rum  eorum,  qui  pridie  kalendarum  Februarii 
febre  plexi  sint ;  et  satis  indicent,  quantum  in¬ 
tra  decem  hebdomadas  febris  inclinata  fuisset ; 
paucioribus  scilicet  ea  vexatis,  aut  absumptis. 
Mihi  semper  lugendum  erit,  hasce  tabulas  non 
prius  perfectas  fuisse,  quam  nobilis  ille  vir  a 
vita  decessisset ;  cui  procul  dubio  cordi  fuisset, 
intellexisse,  labores  et  sumptos  relatos,  qui  eo 
auspice  exacti  sint,  optime  respondisse,  et  fe¬ 
brem  istam  tam  luctuosam,  ut  vix  alicui  illos 
felices  exitus  exspectare  licuerit,  demum  debel¬ 
lasse  :  Deum  denique  optimum  maximum  eo 
tanti  beneficii  causa  et  instrumento  usum  fuis¬ 
se  ;  pestilentiam  omnium  pessimam,  quae  per 
centum  abhinc  annos  Hiberniam  vastaverint,  per 
ejus  agros  amplissimos  immani  feritate,  qua  ta¬ 
bernas  pauperum  popularetur,  eo  operam  con¬ 
ferente,  privatam  esse.  Hic  denique  vir  nobi¬ 
lissimus  comprobavit,  quantum  nisus  idonei  va¬ 
leant  ad  contagem  maxime  exitiabilem  diruen¬ 
dam  ;  aliique  iisdem  opibus  et  copiis  beati,  ex- 

emplar  tam  illustre  summa  ope  sequantur  et  imi¬ 
tentur,  spero,  et  solicite  voveo. 

Quanquam  nulla  remedia  et  auxilia,  quae  ad¬ 
jutura  viderentur,  praetermissa  fuerint,  vix  ta¬ 
men  credibile  est,  quantuli  constiterint.  Decem 
scilicet  solidis  empta  sunt  omnia  cuique  aegro¬ 
torum  accommodata.  Hic  porro  nummus  per¬ 
exiguus  non  solum  victui  aliisque  ejusmodi,  ve¬ 
rum  etiam  vestibus,  quibus -multi  pauperum  do- 
nati  sint,  parandis  habilis  erat.  Medicamenta 
equidem  hic  praetermittuntur  ;  quippe  quae 
officina  publica,  quae  vernacule  “  Dispensary” 
nominatur,  suppeditaverit :  nec  tamen  ea  mul¬ 
ti  constitissent ;  perpauca  enim  et  simplicia  fue¬ 
rint. 

Ratio  curandi,  aliaque  jam  proposita  tantum 
valuere,  tantumque  Strabanianis  et  loca  vicina 
accolentibus  opitulata  sunt,  ut  non  prius  finem 
huic  opusculo  imponere  deceat,  quam  summa 
ope  edocere  conatus  sim,  iisdem  remediis  acri¬ 
ter  et  tempestive  ministratis,  pestem  hanc  te- 
terrimam,  si  quando  recideret,  nunquam  non 

radicitus  divellendam  esse.  Neque  equidem 
celandum,  ex  facili  eam  redituram,  modo  renas¬ 
cerentur  aerumnae  istae  jam  expositae,  quae 
populum  universum,  et  praecipue  vulgus,  afflix¬ 
erint.  Talis  est  Hibernorum  conditio,  ut  quo¬ 
ties,  Cerere  deficiente  aliundeve,  pauperibus  sti¬ 
pendia  mereri  non  liceat,  non  nisi  emendicando 
victum  sibi  quaerere  possint.  Ad  urbes  et  op¬ 
pida  inter  haec  confluant  necesse  est ;  non  e- 
nim  alicubi  auxilium  quaesitum  comparare  sibi 
queunt :  nec  mirandum,  tam  ingentem  infeli- 
cium  multitudinem,  squalore  foedatam,  inedia 
confectam,  pestilentiam  exitiosissimam  accen¬ 
dere. 

Quanquam  ubique  Hiberniae  valetudinaria  et 
conclavia  publica  extructa  fuerint,  quo  confuge¬ 
rent  pauperes  febre  correpti;  eademque  insigniter 
profecerint ;  magnopere  tamen  lugeo  nullas  huc 
*  usque  rationes  fuisse  inventas,  quibus  pestilen¬ 
tiae  venturae  isti  occurratur ;  unde  mala  gene¬ 
ri  humano  luctuosissima  nascuntur.  Tabum 
vero  pestiferum,  quod  contages  vocatur,  radici¬ 
tus  extrudi  posse,  usu  satis  jam  didicimus  ;  una 
enim  ex  urbibus  Anglicanis  amplissima,  popu- 

loque  et  opibus  referta,  olim  quotannis  febre 
maligna  vastata,  ex  quo  cultus  et  mundities 
vulgus  expurgare  et  polire  coeperint,  valetudi¬ 
nariaque  aegris  curandis  accommodata  institu¬ 
ta  fuerint,  tantum  non  evanuit.  Quo  ad  exi¬ 
tum  tam  felicem  perveniatur,  divites  et  prin¬ 
cipes  reipublicae  summum  auxilium  conferant 
opus  est :  neque,  ut  existimo,  copias  huc  ne¬ 
cessarias  denegarent,  si  clare  quanti  intersit  in- 
telligerent.  Procul  dubio  non  minimi  referre 
videtur,  nec  opera  maxima  indignum  est,  ra¬ 
tiones  excogitare  et  exequi,  unde  debelletur  et 
fugetur  pestis,  quae  decimam  fere  partem  om¬ 
nium  Britannorum  et  Hibernorum  singulis  an¬ 
nis  absumptorum  eripere  soleat :  eoque  potius 
huc  niti  oportet,  quod  claro  loco  natis,  luxuque 
et  cultu  ornatis,  quam  vulgo,  aliquanto  exitio¬ 
sior  et  crebrior  accidit. 

Ubicunque  haec  febris  per  agros  et  vicos  po¬ 
tissimum  grassatur,  iisdem  praesidiis  et  reme¬ 
diis,  quae  vir  ille  nobilissimus  Marchio  Aber- 
corn,  sumptibus  propriis  comparata  servari  j us¬ 
serit,  arcenda  et  expurganda  est.  Eo  magis 
hisce  insistendum,  quod  ex  facili  nec  pretio 

permagno  ubique  ea  consequi  et  acquirere  li¬ 
cet.  Quanti  autem  sint  habenda,  hinc  doce¬ 
mur,  quod  ipsissima  febris,  quae  initio  partem 
decimam  omnium  ea  implicitorum  enecuerit, 
tanto  plures  salvos  reliquerit,  quam  morte  mul¬ 
tavit,  quanto  numerus  36  exsuperat  ]  ;  quod  de¬ 
nique  iisdem  praesidiis  unicis,  intra  paucas  heb¬ 
domadas  dimidiam  aegrotantium  partem  dimi¬ 
serat. 

Facilius  est  forsitan  urbes  magnas  et  oppida 
pestilentia  hujusmodi  artibus  liberare.  Hunc 
in  finem  oportebit,  ut  optimates  medico  duci 
subjecti,  omnia  ad  munditiem  publicam  per¬ 
tinentia  et  quae  sunt  his  similia,  acriter  cir- 
cumspiciant ;  legeque  lata  sedulo  servari  jube¬ 
ant  ;  tabernas  pauperum  visant ;  neve  stragu¬ 
la,  toralia,  vestes,  &c.  squalere  sinant.  Eorun¬ 
dem  porro  est  efficere,  ut  quisque,  simul  atque 
febricitet,  protinus  valetudinarium  adeat,  do¬ 
musque  vacua  calce  dealbetur,  perflatu  expur¬ 
getur,  aliisque  pestilentiae  delendae  idoneis  ob¬ 
jiciatur  ;  eaque  omnia  aere  publico  peragan¬ 
tur. 

Kihil  magis  sane  contagi  febris  genitrici  ob- 

stabit,  quatn  ut  vulgus  in  conclavibus  sordium 
purissimis  habitet,  et  lectis  stragulis  toralibusque 
mundissimis  perfruatur.  Dictu  est  vix  credi¬ 
bile,  quantae  miseriae  pauperes  vestium  lanea¬ 
rum,  quibus  noctu  utantur,  egenos  opprimant. 
Mihimet  saepenumero  contigit,  infelicem  vi¬ 
dere,  cui,  uxori  et  natis  non  amplius  bina  stra¬ 
gula  contrita  et  lacera  fuerint,  hiemales  pruinas 
caelive  caetera  mala  propria  propulsatura.  Hi 
pauperrimi,  quo  melius  sese  defendant,  noctu 
iisdem  vestibus,  quibus  interdiu,  utuntur  ;  quo 
fit,  ut,  uno  primo  febriente,  reliqui  dira  pes¬ 
tilentia  quam  celerrime  corripiantur.  Saepe 
octo  decemve  una  taberna  inclusos  concumbere 
vidi,  febre  omnes  pessima  tentatos.  Nec  per¬ 
nicies  eo  limite  continetur,  sed  passim  late  pa¬ 
tet,  quoties,  febre  aliquantum  inclinata,  jam 
convalescentes  agros  pererrant ;  qnibuscunque 
enim  conveniunt,  iis  tabum  pestilens,  quo  vestes 
polluuntur,  tradant,  necesse  est. 

Si  praeter  haec,  terrarum  domini  et  principes 
proemia  proferrent,  non  nisi  iis  tuguriorum  in¬ 
colis  perfluenda,  qui  caeteris  munditie  et  cul¬ 
tu  praecellerent ;  aliaque  multa,  quae  ad  bene 

et  beate  vivendum  operam  conferrent,  bene  me- 
ritis  largirentur,  (quae  omnia  iisdem  sunt  in  ma¬ 
nibus,  nec  sumptus  grandes  desiderant,)  nul¬ 
lus  dubito,  quin  vulgus  apud  Hibernos  cito, 
haud  minus  quam  Britannicum,  artibus,  quae 
genus  humanum  exornant,  eniteret.  Indole  et 
ingenio  felicissimis  natura  Hibernos  donavit. 
Quantumcunque  pateant  iis  vitiis,  quae  parum 
saepe  caret  genus  humanum,  illud  tamen  constat, 
animi  ingrati  aut  beneficiorum  immemoris  eos 
nequaquam  esse  interrogandos.  Virorum  igitur 

nobilium  et  principum  est,  officio  et  benignitate, 

* 

hasce  praeclaras  animi  dotes  excolere,  et  inci¬ 
tamentum  praebere  ;  quo  unico  deficiente,  Hi¬ 
bernia  sola,  ex  omnibus  Britanniis,  nondum  suas 
facultates  rite  exercere  potuit. 


APPENDIX. 


i. 

Tabula  numerum  hominum  complectens,  eos 
agros  et  loca  accolentium,  quibus  praeest  in¬ 
stitutio  medica,  “  Strabane  Dispensary”  dic¬ 
ta» 


Strabanae  apud  parochiam  Camus,  3156 

- apud  parochiam  Urney,  507 

- apud  parochiam  Leck,  238 


Strabanae  igitur  habitant  homines,  3901 

Apud  parochiae  Camus  partes  exti¬ 
mas,  -  2496 

- Urney,  -  4965 

— - - -  Leck,  -  5176 

—  12634 


Numerus  totus, 


16535 

II. 

- 

Numerus  aegrorum  hydrope,  dysenteria ,  aut 
febre  implicitorum,  qui  opem  apud  66  Stra- 
bane  Dispensary,”  petierint,  singulis  mensi¬ 
bus  anno  mdcccxvii. 


Februario, 

HYDROPE. 

4 

DYSENTERIA. 

15 

FEBRE. 

13 

Martio, 

6 

15 

6 

Aprili, 

3 

12 

13 

Maio, 

3 

6 

3 

Junio, 

23 

2 

10 

Julio, 

.107 

31 

60 

Augusto, 

o 

i 

22 

206 

Septembre, 

9 

23 

287 

Octobre, 

13 

8 

233 

Novembre, 

5 

4 

193 

Decembre, 

4 

8 

140 

MDCCCXVIII. 

Januario, 

S 

10 

83 

220 

156 

1247 

III. 


Numerus  febrientium,  qui  valetudinarium  subie¬ 
rint,  ab  die  xi  ante  kal.  Septembris  mdcccxvii, 
ad  kal.  Februarias  mdcccxviii,  390 

Horum  abiere  sanati,  -  365 

Mortui  sunt,  -  13 

Kalendis  Februarii  superfuere, 

- 390 


IV. 

Numerus  aegrorum,  qui  quotannis  opem  medi¬ 
cam  acciperint,  apud  “  Strabane  Dispensary,” 
ex  quo  hae  aedes  publicae  institutae  fuerint, 
Maio  mdcccxii.  Tabulae  extructae  esse 

E 


l 

consuerunt,  usque  ad  kalendas  Februarias, 
singulis  annis. 

A  Maio  mdcccxii, 


ad  Februarium  mdcccxiii. 

756 

ad  Feb.  - 

- XIV, 

1108 

ad  Feb.  - 

XV, 

1132 

ad  Feb.  - 

- XVI, 

1096 

ad  Feb.  — - 

— -xvir. 

1332 

ad  Feb.  — 

- XVIII, 

3931 

